nb da nb da nb da da da nb de sv da da da da da da da da de da nb nb sv en nb da sv de nb da sv nb nb da en en da sv de nb da sv de nb da da da en sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
11. juni 2011 hovedret citronflødeparmaskinkesalvie
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I går havde jeg egentlig besluttet at vi skulle have lammekølle, og bedt husbonden om at hive den op fra fryseren torsdag eftermiddag, hvor jeg var på arbejde. Da jeg kom hjem fredag, lå den stadig i fryseren, så den må vist vente til en anden gang :-0
I stedet fik jeg en ubændig lyst til den italienske klassiker saltimbocca, som er kalveschnitzler med lufttørret skinke og salvie. Jeg kan bedst lide at folde kødet om skinken og salvien, men de kan også bare sættes sammen med en kødnål “i et lag”.
Desværre havde slagteren intet kalvekød, så jeg købte nogle pæne skinkeschnitzler i stedet, og retten blev meget velsmagende alligevel. Citronsaucen er dejlig frisk, uden at være sur – og den passede perfekt til de nye kartofler og de søde, bagte cherrytomater. Et skønt fredagsmåltid!
Saltimbocca med citronsauce (4 pers.)
4 kalve- eller skinkeschnitzler (ca. 600 g)
8-16 blade salvie (alt efter størrelse)
1 klat smør til stegning
Bank schnitzlerne helt flade (max 1 cm i tykkelse) og halver dem. Krydr dem let med salt og peber. Kom en halv skive parmaskinke på hver kødstykke, og dernæst 1 eller 2 salvieblade. Fold kødet om skinken og salvien og kom en kødnål i hver.
Smelt smørret og lad det bruse op. Brun kødet grundigt af og læg det på et fad. Kom først citronskal og dernæst saft på panden. Tilsæt dernæst hvidvin og fløde og lad det koge op. Kom saltimbocca tilbage i panden, skru ned og sæt låg på panden. Lad det simre i ca. 15 minutter (lidt mindre hvis det er kalv), og server så sammen med kartofler eller pasta.
Saltimbocca med citronsauce | Madbevægelsen -- danske madblogs siger:
11. juni 2011 kl. 20:14
[…] Read more: Saltimbocca med citronsauce […]
16. juni 2011 kl. 13:16
Uhm, det lyder som en lækker kombi med saltimbocca og citronsauce. Det må jeg snart lave! 🙂
16. juni 2011 kl. 13:54
Det var supergodt, og der behøver ikke gå længe førend vi får det igen.
cafe på Frederiksberg siger:
18. juni 2011 kl. 10:38
Både ser og lyder utrolig lækkert 🙂
18. juni 2011 kl. 11:26
Tak, det var det 🙂
19. juni 2011 kl. 17:17
Hej Signes mad.. 🙂 Skøn madbloggerside, jeg er hermed fast læser OG bruger, da man jo kan printe dine ting! 🙂 1000 tak for det 🙂
19. juni 2011 kl. 20:57
Velbekomme, og velkommen til 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.